காரணம் இன்றியேயும், கண்கள் நீர் கலுழ நிற்பார். 94 'நீலமா முகில் அனான் தன் நிறைவினோடு அறிவு நிற்க, சீலம் ஆர்க்கு உண்டு? கெட்டேன்! தேவரின் அடங்கு வானோ? காலமா கணிக்கும் நுண்மைக் கணக்கையும் கடந்து நின்ற மூலமாய், முடிவிலாத மூர்த்தி இம் முன்பன்' என்பார். 95 'ஆர்கலி அகழ்ந்தோர் கங்கை அவனியில் கொணர்ந்தோர் முந்தைப் போர்கெழு புலவர்க்கு ஆகி அசுரரைப் பொருது வென்றோர், பேர்கெழு சிறப்பின் வந்த பெரும்புகழ் நிற்பது, ஐயன்